Diari Oficial de la Generalitat Valenciana


Sumari del DOGV 7236, del 18-03-2014 (2014/2312)

DECRET 40/2014, de 14 de març, del Consell, pel qual nomena un vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   7236

Data del DOGV
:   18-03-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/2312


Data del document
:   14-03-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * Entitat Pública de Sanejament d'Aigües Residuals de la Comunitat Valenciana

DECRET 40/2014, de 14 de març, del Consell, pel qual nomena un vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2014/2312]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell, i modificat pel Decret 41/2008, de 4 d'abril, establix que l'òrgan de govern i administració de l'Entitat de Sanejament d'Aigües és el Consell d'Administració, integrat per un president i onze vocals.  
Amb caràcter nat, ocupa la presidència el titular de la conselleria a què estiga adscrita l'Entitat de Sanejament d'Aigües Residuals de la Comunitat Valenciana.  
Els onze vocals són nomenats pel Consell de la manera següent: sis d'ells, en representació de l'Administració de la Generalitat, nomenats a proposta del president del Consell d'Administració, un dels quals podrà ser designat per a exercir les funcions de vicepresident; quatre d'ells, en representació de l'Administració local, nomenats a proposta de la Federació Valenciana de Municipis i Províncies, tres dels quals han de representar cada una de les tres diputacions provincials; i un, en representació de l'Administració de l'Estat, a proposta del delegat del Govern a la Comunitat Valenciana.  
Els vocals exercixen les seues funcions per un període de quatre anys, i poden ser nomenats una o més vegades per períodes de la mateixa duració, tot això sense perjuí de la possibilitat de ser remoguts en qualsevol moment, a proposta de les administracions respectives, i del seu dret a dimitir o renunciar a la seua condició. En tals casos, els vocals que els substituïsquen exerciran les seues funcions pel temps que reste fins a completar el període de quatre anys.  
Per mitjà del Decret 22/2013, de 25 de gener, el Consell va designar els membres del Consell d'Administració de l'Entitat de Sanejament d'Aigües Residuals de la Comunitat Valenciana, amb efectes des del 25 de gener de 2013 i per un període de quatre anys, sense perjuí que puguen ser nomenats més vegades per períodes de quatre anys o remoguts en qualsevol moment a proposta de l'administració que representen, i del seu dret a dimitir o renunciar a la seua condició.  
Vicente Serrano Orts, membre d'este Consell d'Administració en representació de l'Administració de la Generalitat, ha deixat de prestar servicis a l'administració esmentada a causa de la seua jubilació, per la qual cosa es fa necessari el nomenament d'un nou vocal.  
Per això, de conformitat amb l'article 17.b de la Llei del Consell, a proposta del president del Consell d'Administració de l'Entitat de Sanejament d'Aigües Residuals de la Comunitat Valenciana i conseller de Presidència i Agricultura, Pesca, Alimentació i Aigua, i amb la deliberació prèvia del Consell, en la reunió del dia 14 de març de 2014,  
  
DECRETE  
  
Nomenar José Miguel Ferrer Arranz vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració de la Generalitat.  
De conformitat amb les disposicions de l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, el nou vocal exercirà les seues funcions pel temps que resta fins a completar el període de quatre anys per al qual va ser nomenat el vocal que substituïx, sense perjuí que puga ser nomenat més vegades per períodes de quatre anys o remogut en qualsevol moment a proposta de l'administració que representa, i del seu dret a dimitir o renunciar a la seua condició.  
  
València, 14 de març de 2014  
  
El president de la Generalitat,  
ALBERTO FABRA PART  
  
El conseller de Presidència i   
Agricultura, Pesca, Alimentació i Aigua,  
JOSÉ CÍSCAR BOLUFER